armvectores/hy_wikipedia_2023 huggingface dataset:
Կիլիկյան Հայաստանի վարչական բաժանում

Կիլիկյան Հայաստանի վարչական բաժանում, 11-14-րդ դարերում Կիլիկիայի հայկական պետությունում վարչատարածքային բաժանման համակարգ։ Հետագայում, թագավորության անկումից հետո, տվյալ վարչատարածքային բաժանումը պահպանվել է որպես Կիլիկյան Հայաստանի գավառների պատմական սահմաններ։


== Վարչական բաժանման համակարգը ==
Կիլիկիայի հայկական թագավորության մեջ գոյություն ունեին չորս կարգի վարչաքաղաքական միավորումներ։ Դրանք էին.

Արքունական տան գավառներն ու շրջաններն,
Ավատատիրական իշխանությունները,
Եկեղեցական հողատիրությունները,
Նվաճված կամ այլ կերպ ենթակա պետություններ։


=== Արքունական տան տարածքներ ===
Արքունական տանը պատկանող գավառներն ու շրջանները տարածվում էին պետության ամյրաքաղաք Սսի, ինչպես և Տարսոն, Անարզաբա, Ադանա, Մամեստիա, Այաս և այլ խոշոր քաղաքների շրջակայքում։ Արքունիքին պատկանող գավառները, շրջանները, քաղաքները և բերդերը համարվում էին պետական սեփականություն։ ու կառավարվում էին թագավորի կողմից նշանակված կառավարիչներով։ Խոշոր քաղաքները պետական սեփականություն դարձնելը միջոցներից մեկն էր կենտրոնական իշխանությունը ուժեղացնելու համար։ Ռուբինյանների այս լայնատարած կալվածքներն ու խոշոր քաղաքները համարյա ամբողջությամբ անցան նրանց փոխարինած Հեթումյաններին։


=== Ավատատիրական իշխանություններ ===
Կիլիկյան Հայաստանի ավատատիրական իշխանությունները հասնում էին ավելի քան երեք տասնյակի։ Մեծ արտոնություններ էին վայելում հատկապես սահմանամերձ չորս խոշոր իշխանությունները։ Դրանցից մեկը՝ Կապանի իշխանությունը, գրավում էր Կապան բերդն իր շրջակայքի հետ միասին, որը գտնվում էր Կիլիկիայի հյուսիսարևլյան կողմում։ Երկրորդը Գուգլակի իշխանությունն էր, Տարսոնից հյուսիս՝ Իկոնիա և Կոստանդնուպոլիս տանող գլխավոր ճանապարհի վրա։ Իշխանանիստը Գուգլակ բերդն էր։ Երրորդը Կոռիկոսի իշխանություններ էր՝ կենտրոն ունենալով Կոռիկոս նավահանգիստը։ Այս իշխանությունը տարածվում էր Լամոս և Կալիկադնոս գետերի միջև։ Չորրորդն էր Պորտելլայի իշխանությունը, որը գտվնում էր սիրիական սահմանի մոտ՝ Միջերկրական ծովի ափամերձ շրջանում։


=== Եկեղեցական հողատիրություններ ===
Կիլիկյան Հայաստանում Հայ եկեղեցին՝ հատկապես Հայոց Կաթողիկոսական Աթոռը, ուներ լայնատարած կալվածքներ։ Սկզբում Աթոռը հաստատվել էր Հռոմկլա բերդում, Եփրատի աջ ափին, իսկ հետո՝ 12-րդ դարի վերջերին, տեղափոխվեց Սիս։ Նրա կալվածքներն էլ հիմնականում տարածվում էին Հռոմկլայի և Սսի շրջաններում։


=== Ենթակա պետություններ ===


== Ծանոթագրություններ ==
Անաստասիա Չեռնոբրովինա

Անաստասիա Չեռնոբրովինա (ռուս.՝ Анастасия Андреевна Чернобровина, ապրիլի 10, 1977(1977-04-10) կամ 1977, Իժևսկ, ՌԽՖՍՀ, ԽՍՀՄ), ռուս հեռուստահաղորդավար, լրագրող։ ՏԷՖԻ մրցանակի դափնեկիր (2015)։


== Կենսագրություն ==
Ծնվել է 1977 թվականի ապրիլի 10-ին, Իժևսկում։ Դպրոցն ավարտելուց հետո ընդունվել է Իժևսկի քոլեջի հոգեբանական ֆակուլտետ։ Կես տարի անց եկել է հեռուստաընկերություն, որտեղ երեք տարի որպես լրագրող աշխատել է նորությունների բաժնում։ Միաժամանակ ռուսական կինոյի և շոու-բիզնեսի աստղերի մասնակցությամբ, ովքեր գալիս էին Իժևսկ համերգների, վարել է  հեղինակային ծրագիրը։
1996 թվականին ընդունվել է Մոսկվայի մշակույթի և արվեստի պետական ինստիտուտ, (մասնագիտությունը՝ կինոյի և հեռուստատեսության կառավարում)։ Այնուհետև աշխատել է «Վեստի 11»-ին տեղեկատվական-ժամանցային ծրագրում, որը հեռարձակվում է «Ռոսիա 1» հեռուստալիքով, «Վեստի ՊՐՈ»-ի համար պատրաստել է ռեպորտաժներ ռուսական քաղաքների մասին։
1998-ից 2001 թվականը ընկած ժամանակահատվածում աշխատել է Օրը օրվա հետևից տեղեկատվական-ժամանցային ծրագրում (ՏՎ-6)։ Մեկ տարի եղել է «Աղջիկ-2000» ազգային ազգային մրցույթի հաղորդավար. երկրի հետ միասին փնտրել է դարի ամենահետաքրքիր, գեղեցիկ, խելացի աղջկա։ Այնուհետև ստեղծել է իր հեղինակային «Աշխատանքային կեսօր» ծրագիրը, որը նվիրված է այն մարդկանց, ովքեր աշխատում էին Մետրոստրոյի կարի և հացի գործարաններում։
2001 թվականից մինչև 2002 թվականը Անատոլի Կուզիչևի հետ Երրորդ ալիքով վարել է «Մեծ լող» տեղեկատվական-զվարճալի ծրագիրը, որը զբաղեցնում էր «ՏՎ Ցենտր» հեռուստալիքի եթերային ժամանակի մի մասը (մի շարք աղբյուրներում սխալմամբ նշված է, որ ծրագիրը ցուցադրվել է «ՏՎ Ցենտր» ալիքով)։
2002 թվականից եղել է «Ռոսիա 1» հեռուստաալիքի «Ռուսաստանի առավոտը» ծրագրի հաղորդավար։
2007 թվականինն նվաճել է մրցանակ «Erasmus euromedia awards» Եվրոպական հեռուստատեսային մրցույթում «Ֆենոմենալ երկվորյակները, կամ թե ինչպես մերոնք նվաճեցին Եվրատեսիլը» ֆիլմի համար՝ «Լավագույն սոցիալական նախագիծ» անվանակարգում:.
2009 թվականին եղել է «Մոյա պլանետա» հեռուստաալիքով հեռարձակվող «Մեկ մոլորակի վրա» ծրագրի հեղինակ և հաղորդավար։
2010 թվականին՝ Սանկտ Պետերբուրգում տեղի ունեցած Ռուսական աշխարհարհագրության XIV համագումարի 165-րդ տարելիցին նվիրված միջոցառմանը Վլադիմիր Պուտինը Անաստասիա Չեռնոբրովինային շնորհեց պատվավոր դիպլոմով «Տիքսի՝ հավերժական սառածության տարածք» վավերագրական ֆիլմի համար։
2011 թվականին հայրենիքին մատուցած ծառայությունների համար պարգևատրվել է 2-րդ աստիճանի պատվո շքանշանով։
2012 թվականի փետրվարից՝ Ռուսական աշխարհագրական ընկերության մեդիանախագծերի նախագահի օգնական։
2015 թվականի հունիսի 25-ին «ՏԷՖԻ-2015»  մրցանակի դափնեկիր (Վլադիսլավ Զավյալովի հետ միասին)  «Ցերեկային եթեր» կատեգորիայի առավոտյան ծրագրի հաղորդավար անվանակարգում։


== Ծանոթագրություններ ==


== Արտաքին հղումներ ==
Официальный сайт Archived 2012-12-17 at the Wayback Machine.
На вопросы телезрителей отвечает А. Чернобровина
Радио Маяк — жизнь продолжается!(չաշխատող հղում)
«Секс — не база для отношений!» Интервью в газете «Аргументы и Факты»
Вокруг ТВ
Настя Чернобровина искупалась в нефти! Журналист светской хроники Олег Мастеров
Օսթել (Էնայի գավառ)

Օսթել (ֆր.՝ Ostel), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոն:
Համայնքի INSEE կոդը՝ 02577։


== Բնակչություն ==
2010 թվականի տվյալներով՝ համայնքի բնակչությունը կազմում է 80 մարդ։ 


== Տնտեսություն ==
2010 թվականին համայնքի 53 աշխատունակ (15-64 տարեկան) բնակիչներից 38-ը տնտեսապես ակտիվ էին, 15-ը՝ ոչ ակտիվ (ակտիվության ցուցանիշը կազմել է 71,7 %, 1999 թվականին եղել է 68,1%)։ 38 տնտեսապես ակտիվ բնակիչներից աշխատում էին 36-ը (21 տղամարդ և 15 կին), գործազուրկ էին 2 մարդ (0 տղամարդ և 2 կին)։ 15 տնտեսապես ոչ ակտիվ բնակիչներից 7-ը եղել են աշակերտներ կամ ուսանողներ, 6-ը՝ թոշակառուներ, 2-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Օսթել (ֆր.)
Պալեն մենակ է աշխարհում (ֆիլմ)

«Պալեն մենակ է աշխարհում» (դան․՝ Palle alene i Verden), դանիական սև-սպիտակ կարճամետրաժ գեղարվեստական ֆիլմ, որ նկարահանվել է 1949 թվականին Աստրիդ Հենինգ-Ենսենի կողմից Ենս Սիգսգորդի համանուն մանկական գրքույկի հիման վրա։ 1949 թվականին արժանացել է մրցանակի Կաննի կինոփառատոնում։ Մեծ Բրիտանիայում պրեմիերան կայացել է 1949 թվականի մայիսի 20-ին, Դանիայում ՝ 1954 թվականի փետրվարի 1-ին։
2006 թվականին ֆիլմը ներառվել է Դանիական մշակութային կանոնում։
Աստրիդ Հենինգ-Ենսենի համար ֆիլմը եղել է նորամուտային առանձին աշխատելու տեսակետից, քանի որ նախորդ ֆիլմերը նա նկարահանել է ամուսնու՝ կինեմատոգրաֆիստ Բյարնե Հենինգ-Էնսենի հետ։ Ընդ որում՝ «Պալեն մենակ է աշխարհում» ֆիլմի ստեղծմանը մասնակցել է նաև Բյարնեն՝ որպես մոնտաժող։ Ֆիլմի գլխավոր հերոս Պալեին մարմնավորել է նրանց որդին՝ Լարսը, որն այդ ժամանակ վեց տարեկան էր։


== Սյուժե ==
Պալեն, որ փոքրիկ տղա է, արթնանում է Կոպենհագենի իր բնակարանում և բացահայտում, որ ինքը մնացել է բոլորովին մենակ։ Ոչ տանը, ոչ էլ փողոցում ոչ ոք չկա։ Պալեն ռեստորանում փորձում է իր համար ուտելիք պատրաստել, բայց դա նրան չի հաջողվում։  Այնուամենայնիվ, հրուշակեղենի խանութում նա կարող է վերցնել այն ամենը, ինչ ցանկանում է։ Պալեն նստում է տրամվայ, գործի գցում այն և շրջում ամբողջ քաղաքում, մինչև բախվում է մեկ այլ մեքենայի։
Բանկը բաց է, և Պալեն այնտեղ տեսնում է շատ փող։ Նա հավաքում է մի պարկ մետաղադրամներ, բայց հետո թափում է դրանք, որովհետև դրանք իմաստ չունեն, եթե շուրջը մարդիկ չկան։ Պալեն դիտում է խաղալիքները խանութում և վերցնում գնդակը։ Սակայն նա ոչ մեկի հետ չի կարող խաղալ. նույնիսկ Ֆելլեդպարկում ֆուտբոլիստի հուշարձանի հետ հանդիպումը չի մխիթարում նրան, որովհետև նա չի կարող իսկապես հարվածել գնդակին։  Այնուհետև Պալեն հայտնվում է հրշեջ մասում և հրշեջ մեքենա վարում քաղաքում։
Օդանավակայանում Պալեն ինքնաթիռ է բարձրանում, և ահա նա թռչում է ամպերի վրայով։  Ինքնաթիռը սլանում է դեպի վեր և բախվում Լուսնին։ Պալեն, բացելով հովանոցը, թռչում ներքև և վայրէջք կատարում իր սենյակում՝ գիշերը հայտնվելով իր մահճակալի կողքին՝ վերմակի տակ։ Նա կանչում է մորը, որը հանգստացնում է տղային։ Նա նկատում է իր կոտրված հովանոցը և հարցնում, թե ինչ է Պալեն արել նրա հետ։ Հետո նա քնեցնում է որդուն և դուրս գալիս սենյակից։ Մանկական սենյակի հատակին երևում են այն խաղալիքները, որոնցով Պալեն խաղացել էր քնելուց առաջ, այդ թվում՝ տրամվայ, հրշեջ մեքենա, ինքնաթիռ, գնդակ և այլն։


== Դերերում ==
Լարս Հենինգ-Ենսեն - Պալե
Լիլի Բրոբերգ - Պալեի մայրը


== Քննադատություն ==
«Մանկության կինո» (the Cinema of Childhood) նախագծի հեղինակներից մեկը՝ Նիլ Մաքգլոունը, «Պալեն մենակ է աշխարհում» ֆիլմի մասին հոդվածում այն կոչել է «Տանը մենակ» հայտնի ֆիլմի դանիական նախորդը՝ նշելով, որ ֆիլմը պարունակում է նաև Ժորժ Մելիեսի «Ճանապարհորդություն դեպի Լուսին» դասական կինոնկարի փոքր օմմաժ։


== Մրցանակներ ==
1949 թվականի Կաննի կինոփառատոն - Prix pour le sujet (հիմնական մրցանակ կարճամետրաժ ֆիլմերի բաժնում)


== Ծանոթագրություններ ==


== Արտաքին հղումններ ==
Ֆիլմի մասին Filmcentralen կայքում
Ֆիլմի մասին Danskefilm կայքում
Ֆիլմի մասին Det Danske Filminstitut կայքում
Ֆիլմի թրեյլերը
Ֆիլմն օնլայն (ոչ լրիվ)
Ժիլինո (այլ կիրառումներ)

Ժիլինո, կարող է վերաբերել՝

Ժիլինո - գյուղ Ռուսաստանի, Սմոլենսկի մարզի Տյոմկինսկի շրջանի կազմում
Ժիլինո - գյուղ Ուկրաինայի Ղրիմի Ինքնավար Հանրապետության Ջանկոյի շրջանում
Թբիլիսիի գազի վթար (1990)

Թբիլիսիի գազի վթար (վրաց.՝ გაზის აფეთქება თბილისში), գազի պայթյուն Վրացական Խորհրդային Սոցիալիստական Հանրապետությունում՝ Թբիլիսիում, որը տեղի է ունեցել 1984 թվականի դեկտեմբերի 2-ին։ Գազի պայթյունը մեծ վնասներ հասցրեց ինը հարկանի շենքին, որտեղ տեղի էր ունեցել պայթյունը։ Զոհվեց ավելի քան 100 մարդ։


== Ծանոթագրություններ ==
Չայկովսկի շրջան (Պերմի երկրամաս)

Չայկովսկի շրջան (ռուս.՝ Чайковский район), մունիցիպալ շրջան Ռուսաստանի Դաշնության Պերմի երկրամասում։
Ստեղծվել է 1962 թվականին։ Վարչական կենտրոնը՝ Չայկովսկի։


== Աշխարհագրություն ==
Շրջանի տարածքի մակերեսը կազմում է 2124 կմ²։


== Բնակչություն ==
2002 թվականի մարդահամարի արդյունքներով շրջանում բնակվում էր 109800 մարդ։ Բնակչության խտությունը կազմում էր 51,69 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կիան Լոուլի

Կիան Ռոբերտ Լոուլի (անգլ.՝ Kian Robert Lawley, սեպտեմբերի 2, 1995(1995-09-02), Այովա, ԱՄՆ), ամերիկացի վիդիոբլիգեր և դերասան։ Իր ընկերոջ և դերասան Ջեյսի Կեյլենի հետ ունի ՅուԹյուբյան ալիք։ Նրանք միասին մարմնավորել են 2017 թվականի «H8TERS» հեռուստասերիալի գլխավոր դերերը։


== Կենսագրություն ==
Լոուլին ծնվել է 1995 թվականի սեպտեմբերի 2-ին Այովա նահանգի Սու քաղաքում։ Վաղ տարիքում նրա ընտանիքը տեղափոխվել է Սան Կլեմենտե, որտեղ էլ նա մեծացել է։ Լոուլին ունի երկու եղբայր և երկու քույր։


== Կարիերա ==


=== YouTube ===
Կիանն իր առաջին «superkian13» ալիքը բացել է 2010 թվականին։ 2011 թվականին նա բացել է ընդհանուր ալիք իր ընկեր Սեմ Պոտտերֆի հետ, և այն անվանել «kiansam13»։
Նա յութուբերներ Ջեյսի Քեյլենի, Պիկի Դիլլոնի, Տրեվոր Մորանի, Կոննոր Ֆրանտի և Սեմ Պոտտորֆի հետ միասին «Our2ndLife» ալիքի անդամ է (ավելի լավ հայտնի է որպես O2L)։ Ալիքի անդամները բաժանվել են 2014 թվականի դեկտեմբերին, իսկ 2015 թվականի հունվարին նա Քեյլոնի հետ միասին ստեղծել է ալիք։


=== Դերասանական կարիերա ===
2015 թվականի ամռանը Կիանը նկարահանվել է «Ընտրվածը» ֆիլմի գլխավոր դերում, որի պրեմիերան տեղի է ունեցել VidCon-ի համագումարում։ Նույն տարում նա ստացել է Teen Choice Awards մրցանակը «Լավագույն յություբեր» անվանակարգում։
2016 թվականին նա Բելա Թորնի հետ միասի նկարահանվել է «Ընկերներ մինչև մահ» ֆիլմում։ Պրեմիերան տեղի է ունեցել 2016 թվականի մարտին South by Southwest-ում։ Նույն թվականին նա հայտնվել է Թայլեր Փերրիի «Հելոուին Մեդեի» ֆիլմում, որտեղ նկարահանվել է Քեյլենի հետ միասին։
2017 թվականի հունվարին նա հայտնել է նոր «H8TERS» շոուի թողարկման մասին, որում նկարահանվել է Ջեյսի հետ միասին։ Նույն թվականին խաղացել է Ռոբ Կոկրանի «Ժամանակի մատրիցան» ֆիլմում՝ Զոյի Դոյչի, Սեյջ Հելստոնի և Լոգան Միլլերի հետ միասին»։ Այդ դերի համար նա ստացել է Teen Choice Awards մրցանակը «Choice Movie: Դրամատիկ դերասան» անվանակարգով։ Նույն թվականին Կիանը «Զաք և Միյա» վեբ-սերիալում ընտրվել է Զաքի դերի համար, որը հիմնված է Ա․ Ջ․ Բետտսի համանուն վեպի վրա։
2017 թվականի սեպտեմբերին սկսել է նկարահանվել Քրիսի դերում «Ատելություն, որը սերում է ձեզանից» ֆիլմում, որը հիմնված է Էնջի Թոմասի համանուն վեպի վրա։ 2018 թվականի փետրվարի 5-ին հայտարարվել է, որ Լոուլին հեռացել է նկարահանումից ֆիլմի մեջ ներթափանցած կադրի պատճառով, որտեղ նա օգտագործել է ռասսայական վիրավորական արտահայտություն, որի հետևանքով նրա դերը և տեսարանները վերանկարահանվելու են։


== Անձնական կյանք ==
2013 թվականին նա սկսել է հանդիպել Էնդրիա Ռասետտի հետ, բայց 2014 թվականի կեսերից նրանք բաժանվել են։ 2017 թվականին մի քանի ամիս հանդիպել է մոդել Մերեդիտ Միկելսոնի հետ։


== Ֆիլմագրություն ==


== Մրցանակներ և առաջադրումներ ==


== Ծանոթագրություններ ==
Սկուգորևո

Սկուգորևո (ռուս.՝ Скугорево), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոբերտ Սատանա (օպերա)

«Ռոբերտ-սատանա» (ֆր.՝ Robert le diable), իտալացի երգահան Ջակոմո Մեյերբերի օպերա հինգ գործողությամբ։ Գրված է «մեծ օպերայի» ժանրում։ Ֆրանսերեն լիբրետտոն Էժեն Սկրիբի և Ժերմեն Դելավինի։
Առաջին անգամ բեմադրվել է Փարիզում 1831 թ. նոյեմբերի 21-ին՝ արժանանալով մեծ հաջողության։ Հանդիսատեսի կողմից «Ռոբերտ–սատանայի» ջերմ ընդունելությանը նպաստել են օպերայի դրամատիկական երաժշտությունը, յուրօրինակ երաժշտական ներդաշնակ լեզուն և գործիքավորումը, մեղեդայնությունը, սյուժեն և բեմական էֆեկտները։
19–րդ դարի ընթացքում «Ռոբերտ–սատանան» հաճախ բեմադրվել է Եվրոպայի տարբեր օպերային թատրոններում, սակայն հետագայում օպերայի նկատմամբ հետաքրքրությունը մարել է և այն դուրս է մնացել կանոնավոր խաղացանկից։ Ներկայումս օպերայի նկատմամբ հետաքրքրությունը նորից մեծանում է։
Տիսմենիցա (քաղաք)

Տիսմենիցա (ուկրաիներեն՝ Тисмениця), քաղաք Ուկրաինայի Իվանո-Ֆրանկովսկի մարզի Տիսմենիցայի շրջանում, շրջկենտրոն։
Չճշտված տվյալներով Տիսմենիցա քաղաքում բնակվում էր 9 720 մարդ։ Բնակավայրը զբաղեցնում է 38,16 կմ²։


== Հայերը Տիսմենիցայում ==
Տիսմենիցաում հայերը հաստատվել են դեռևս XVI դարի 40-ական թթ., սակայն թուրքերի և թաթարների հաճախակի հարձակումների պատճառով շուտով հեռացել են այլ վայրեր։ Տիսմենիցայում հայերը կրկին հաստատվել են 1679-ին։ Նրանց շնորհվել են բազմաթիվ արտոնություններ, այդ թվում՝ ինքնավարություն։ Հայրենակից չքավորներին նյութապես օգնելու և այլ բարեգործական նպատակների համար 1714-ին համայնքում կազմակերպել են Ս. Գրիգոր եղբայրությունը, 1724-ին՝ Ս. Հովակիմի և Ս. Աննայի, 1729-ին՝ Անարատ հղության տիրամոր Աստվածածնի եղբայրությունները։ 1750-ին կառուցվել է Ս. Աստվածածին (նաև՝ Ս. Կայեթան) հայկական եկեղեցին (կանգուն էր մինչև 1950-ական թթ. սկիզբը)։ 1782-ին Տիսմենիցայում ապրել է 375, 1894-ին՝ 130 հայ։ Հայ համայնքը քայքայվել է Առաջին և Երկրորդ համաշխարհային պատերազմների տարիներին։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հակոբ Ուղուրլյան էֆենդի

Հակոբ էֆենդի Ալիքսանի Ուղուրլյան (Ուղուրլույան) (1874 (կամ 1878), Կ. Պոլիս (Յոզղաթ) - 14/19/25 ապրիլի, 1918, Կ. Պոլիս), հայ բժիշկ։


== Կենսագրություն ==
Ծնվել է 1874 (կամ 1878) թվականին Կոստանդնուպոլսի Բերա թաղամասում (կամ Ան­կա­րա­յի նա­հան­գի Յոզղաթի գավառի կենտրոն Յոզղաթ քաղաքում)։
1906-07 թվականներին Կ. Պոլսի Սբ. Փրկիչ ազգային հիվանդանոցում մտային հիվանդությունների բաժնի բժիշկ է աշխատել։ Մասնագիտացել է ծննդամիզական և վեներական հիվանդությունների գծով։ 1913 թ. Կ. Պոլսում զբաղվել է ծննդամիզական և վեներական հիվանդությունների բուժմամբ։ Հիվանդներին բուժել է պրոֆ. Էրլիխի վերջին մեթոդով՝ 606 Սալվարսան դեղով։ Ամենակարճ ժամկետում բուժել է հին և նոր գաղղիական ախտով (սիֆիլիս), ջերմամիզությամբ (սուսանակ), միզապարկի և երիկամների հիվանդություններով տառապող հիվանդների։ Հիվանդներին ընդունել է Կ. Պոլսի Սիրքեջի տրամվայի ճանապարհի վրայի, Ֆեբիուս լուսանկարչատան առաջին հարկում գտնվող իր մասնավոր դարմանատանը։
1914 թվականին՝ Առաջին աշխարհամարտի ժամանակ օսմանյան բանակում ծառայել է զինվորական դպրոցների ու պահեստների գլխավոր բժշկի տեղակալ կապիտանի աստիճանով։
Մահացել է 1918 թվականին ապրիլի 14/19/25-ին Կ. Պոլսի Թաքսիմի հոսպիտալում, ժանտախտից՝ 42 տարեկանում։ Թաղված է Կ. Պոլսի Շիշլիի ազգային գերեզմանատանը։


== Գրականություն ==
Հայ բժշկութեան տուած զոհերը, ցուցակագրուած վավերական փաստերով, Կ. Պոլիս, 1919։
Ատիլ Գ. և ուրիշներ, Ազգային գերեզմանատուն հայոց. Շիշլի, Կ. Պոլիս, 1922։
Ազգային հիւանդանոցի մէջ պաշտօնավարած բժիշկները, Ընդարձակ տարեգիրք Ազգային հիվանդանոցի, Իսթանպուլ, 1939։
Ատաշ Ադնան, 20-րդ դարի նահատակ եղած բժիշկները (թուրքերեն), Թուրքիա, 1997։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Հնարավորություն և իրականություն

Հնարավորություն և իրականություն , փիլիսոփայական կատեգորիաներ, որոնք մատերիալիստական դիալեկտիկայի մեջ օգտագործվում են զարգացումը նկարագրելիս։ Իրականաթյունն առարկաների առկա գոյությունն է՝ ժամանակի և տարածության որոշակի պայմաններում, իրենց ներքին կառուցվածքով, օրինաչափ (էությամբ) և բոլոր դրսևորումներով (երևույթներով) հանդերձ, իսկ հնարավորությունը՝ առարկաներին ներհատուկ զարգացման միտումը։ Ըստ դիալեկտիկայի, զարգացման գաղափարն ինքնին ենթադրում է, որ առարկաները նույնքան օբյեկտիվորեն պարունակում են իրենց հետագա
փոխարկումների հնարավորությունը, որքանով որ այդ փոխարկումները պայմանավորված են նրանց ներքին օրինաչափություններով։ Սակայն անցումը հնարավորությունից իրականության դրանով իսկ ի սկզբանե կանխորոշված և միագիծ չէ։ Ամեն առարկա միաժամանակ ներկայացնում է բազմաթիվ հնարավորություններ, որոնք կարող են իրականություն դառնալ դրանցից յուրաքանչյուրի համար որոշակի պայմաններում։ Հնարավորությունը կոչվում է ռեալ (կոնկրետ), երբ կան նրա իրականացման համար անհրաժեշտ ներքին ն արտաքին պայմանները, և ձևական (վերացական), քանի դեռ այդ պայմանները չեն որոշակիացել։ Հնարավորություն և իրականություն դիալեկտիկական ըմբռնումը հակադրվում է մետաֆիզիկական-մեխանիստական այն տեսություններին, որոնք զարգացումը դիտում են իբրև հնարավորությունների պարզ ծավալում՝ անտեսելով իրական կեցության որակական տարբերությունը հնարավոր կեցությունից (օրինակ, պրեֆորմիզմ, գիտության կումուլյատիվ զարգացման տեսություն), կամ էլ իրար հաջորդող որակական կացությունները չեն բխեցնում միմյանցից՝ չնկատելով զարգացման անընդհատությունը (օրինակ, «աղետների տեսություն», մշակույթի ցիկլային տեսություն, «գիտական հեղափոխությունների» տեսություն)։ Իմացաբանական առումով հնարավորություն և իրականություն կատեգորիաները կապվում են ճշմարտության կոնկրետության դրույթի հետ, երբ խոսքը զարգացող առարկայի մասին է. հատկապես հասարակության ճանաչողությունը, նրա զարգացման ընթացքի կանխատեսումը և հասարակական գործունեությունը ենթադրում են այն որոշակի պայմանների հաշվառումը, որոնք պայմանավորում են ռեալ հնարավորությունների իրականացումը միանգամայն անհատական, անկրկնելի ձևով։ Հնարավորություն և իրականություն կատեգորիաների հետ է կապված քվանտային մեխանիկայի մեկնաբանություններից մեկը. Վ. Ա. Ֆոկը և Վ. Տայզենբերգը գտնում են, որ քվանտային մեխանիկայի հավանականային օրենքները վերաբերում են ոչ թե փաստորեն տեղի ունեցածին՝ «իրականացածին», այլ «պոտենցիալ հնարավորին»։


== Գրականություն ==
Լենին Վ. Ի., Երկրորդ ինտերնացիոնալի կրախը, Երկ., հ. 21։
Ա ն ա ն ի կյ ա ն Կ. Գ., Տնարավորության և իրականության դիալեկտիկան, Ե., 1960։
Նաումենկո (գյուղ, Չեռնյախովսկի շրջան)

Նաումենկո (ուկրաիներեն՝ Науменка), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1590 թվականին։
2001 թվականի տվյալներով Նաումենկո գյուղում բնակվում էր 46 մարդ։ Բնակավայրը զբաղեցնում է 1136 կմ² տարածք։ Բնակչության խտությունը կազմում էր 40,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9577) Գրոպիուս

(9577) Գրոպիուս (անգլ.՝ Gropius), աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 2-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,41616 ա. մ., առավելագույնը մոտենում է 2,1077 ա. մ. հեռավորության վրա և հեռանում 2,7246 ա. մ.։ Արեգակի շուրջ մեկ ամբողջական պտույտ է կատարում 1371,79 երկրային օրվա ընթացքում, իր ուղեծրով շարժվելով միջինում 0,262431 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9577) Գրոպիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արտա Դադե

Արտա Դադե (ալբ․՝ Arta Dade, մարտի 15, 1953(1953-03-15), Տիրանա, Ալբանիա), ալբանացի մանկավարժ և քաղաքական գործիչ։ Ալբանիայի սոցիալիստական կուսակցության անդամ։ Ալբանիայի մշակույթի նախարար (1997-1998), արտաքին գործերի նախարար (2001-2002)։


== Կենսագրություն ==
Արտա Դադեն ծնվել է 1953 թվականի մարտի 15-ին Տիրանայում։ 1972 թվականից մինչև 1975 թվականը սովորել է Տիրանայի համալսարանի օտար լեզուների ֆակուլտետի անգլերենի բաժնում։ Համալսարանն ավարտելուց հետո որպես ուսուցիչ աշխատել է Տիրանայում՝ օտար լեզուների խորացված ուսուցմամբ Asim Vokshi միջնակարգ դպրոցում։ 1985 թվականին Արտա Դադեն աշխատանքի է անցել Տիրանայի համալսարանում, որտեղ դասավանդել է օտար լեզուների ֆակուլտետի անգլերենի բաժնում մինչև 1997 թվականը։ 1992 թվականին ավարտել է ուսումը ասպիրանտուրայում Մեծ Բրիտանիայում։
1991 թվականին Արտա Դադեն անդամակցել է Ալբանիայի սոցիալիստական կուսակցությանը, իսկ մեկ տարի անց ընտրվել կուսակցության խորհրդի անդամ։ Նշանակալի դեր է կատարել կուսակցությունում 1997 թվականին Ալբանիայում տեղի ունեցած անկարգությունների ժամանակ։ 1998 թվականին Արտա Դադեն դարձել է Ալբանիայի սոցիալիստական կուսակցության քարտուղար միջազգային հարաբերությունների գծով (մի քանի անգամ վերընտրվել է այդ պաշտոնում)։
1997 թվականին Արտա Դադեն առաջին անգամ ստացել է Ալբանիայի Ազգային ժողովի պատգամավորի մանդատ (ներկայացրել է Ֆիերի մարզը)։ 2001 և 2005 թվականներին վերընտրվել է որպես պատգամավոր՝ Ազգային ժողովում մնալով մինչև 2009 թվականը։
1997-1998 թվականներին Արտա Դադեն եղել է Ալբանիայի մշակույթի, երիտասարդության ու սպորտի նախարարը, իսկ 2001-2002 թվականներին՝ Ալբանիայի արտաքին գործերի նախարար և վարչապետի տեղակալ։ Նա նաև եղել է Եվրախորհրդի պառլամենտական ասամբլեային մասնակցած ալբանական պատվիրակության փոխնախագահը։
2013 թվականին Արտա Դադեն եղել է Ալբանիայի արտաքին քաղաքականության հանձնաժողովի նախագահը։ 2016 թվականից ԵԱՀԿ պառլամենտական ասամբլեայի Մոլդովայի հարցերով խմբի նախագահն է։
Արտա Դադեն հեղինակել է մի շարք հոդվածներ քաղաքական ու սոցիալ-տնտեսական թեմաներով։
Արտա Դադեն ամուսնալուծված է, ունի երկու երեխա։


== Ծանոթագրություններ ==


== Գրականություն ==
Alan Day: A political and economic dictionary of Eastern Europe. Routledge: 2002, s. 163. ISBN 9781857430639.
Robert Elsie: Historical Dictionary of Albania. Scarecrow Press: 2010, s. 96-97. ISBN 9780810861886.


== Արտաքին հղումներ ==
Արտա Դադեն Ալբանիայի սոցիալիստական կուսակցության կայքում Archived 2017-04-06 at the Wayback Machine.
Աքսել Հայբերգ

Աքսել Հայբերգ (նորվ.՝ Axel Heiberg, մարտի 16, 1848(1848-03-16), Քրիստիանիա, Նորվեգիա - սեպտեմբերի 4, 1932(1932-09-04), Օսլո, Նորվեգիա), նորվեգացի դիվանագետ, ֆինանսիստ և բարերար։


== Կենսագրություն ==
Կրթություն է ստացել արտասահմանում, աշխատել է Չինաստանի դիվանագիտական ծառայությունում։ 1876 թվականին Նորվեգիա վերադառնալուց հետո նա ֆինանսավորել է Ամունդ և Էլեֆ Ռինգնես եղբայրների գարեջրագործական ընկերության հիմնադրումը։ Ռինգերսների, նավատեր Թոմաս Ֆիրնլի, Ֆրիտյոֆ Նանսենի եւ Օտտո Սվերդրուփ հետ միասին նա ֆինանսավորել է Ֆրամ նավով երեք արշավախումբ՝ Նանսենի  արշավախումբը (1893-1896), Սվերդրուփի արշախումբը Կանադայի Արկտիկական կղզեխումբ (1898-1902) և Ամունդսենի Անտարկտիդայի արշավախումբը (1910-1912)։
Հեյբերգը 1878 թվակամիմ հիմնել է Christiania RK թիավարության ակումբը, Հիմնադրել է Konsul Axel Heibergs og Fabrikkeier Hans B. Fasmers ֆոնդը, որի ակտիվները 1915 թվականին փոխանցվել են Nansen ֆոնդինին։ 1898 թ․ համահիմնադրել է Նորվեգիայի անտառտնտեսության ընկերությունը (Det norske Skogselskap), որի ղեկավարն է եղել մինչև 1923 թ.: Նրա ֆինանսավորմամբ Օսլոյի Ազգային թատրոնի դիմաց տեղադրվել են Հենրիկ Իբսենի եւ Բյորնստերնա Բյորնսենի արձանները։
Ի պատիվ Հեյբերգի կոչվում են՝ կղզիներ Կարայի ծովում, կղզի Կանադական Արկտիկական կղզեխմբում և 48 կմ սառցադաշտ Տրանսանտարկտիկական լեռներում։
Ամուսնացած է եղել գործարար Տորվալդ Մեյերի (1818-1909) դուստր Ռանգղիլդ Մեյերի հետ։ Նրանք ունեին միակ դուստրը՝ Ինգեբորգ Հեյբերգը։


== Աղբյուրներ և գրականություն ==
Waldemar Christofer Brøgger (1932), «Axel Heiberg in memoriam», Nordisk Tidskrift för Vetenskap, Konst och Industri.
Իոսիպովցի (գյուղ, Բառի շրջան)

Անվան այլ կիրառումների համար տե՛ս՝ ԻոսիպովցիԻոսիպովցի (ուկրաիներեն՝ Йосипівці), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Իոսիպովցի գյուղում բնակվում էր 134 մարդ։ Բնակավայրը զբաղեցնում է 0,42 կմ² տարածք։ Բնակչության խտությունը կազմում էր 319 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արմեն Ոսկանյան

Արմեն Ոսկանյան (21 սեպտեմբերի, 1970, Ղուզե Ճարտար, Մարտունու շրջան - 28 հունվարի, 1994, Ներքին Վեյսալի), հայ ազատամարտիկ, Արցախյան ազատամարտի մասնակից։


== Կենսագրություն ==
Արմեն Ոսկանյանը ծնվել է 1970 թ. սեպտեմբերի 21-ին Մարտունու շրջանի Ղուզե Ճարտար գյուղում։ Ստացել է միջնակարգ կրթություն։ Ծառայել է Խորհրդային բանակում։ Զորացրվելուց հետո աշխատել է գյուղի կոլտնտեսությունում։ Արցախյան շարժման տարիներին ծառայել է ԼՂՀ ՊԲ-ի 2-րդ ՊՇ-ի տանկային գումարտակում։ Մասնակցել է Վերին Վեյսալուի, Ուրյանա լեռան, Շարքարի, Հորադիզի, Քարվաճառի, Մարտակերտի և այլ բնակավայրերի համար մղված մարտերի։ Զոհվել է 1994 թ. հունվարի 28-ին Ներքին Վեյսալիում։ Հետմահու պարգևատրվել է «Արիության համար» մեդալով։ Ամուսնացած չէր։ Հանգչում է Ղուզե Ճարտարի գերեզմանատանը։


== Ծանոթագրություններ ==
Get Weird

Get Weird, բրիտանական Girl group՝ Little Mix-ի երրորդ ստուդիական ալբոմը՝ թողարկված 2015 թվականի նոյեմբերի 6-ին, Syco Music և Columbia Records լեյբլներով։ Ալբոմին հաջորդել են «Black Magic» «Love Me Like You» երգերը։


== Երգացանկ ==


=== Տարեվերջյան չարթեր ===


== Թողարկման պատմություն ==


== Ծանոթագրություններ ==
Դերձակ-նապաստակ

«Դերձակ-նապաստակ», խորհրդային մուլտիպլիկացիոն ֆիլմ-հեքիաթ նկարահանված 1937 թվականին։ Այն «Սոյուզմուլտֆիլմ» ստուդիայում նկարահանել են Վալենտինա և Զինաիդա Բրումբերգները։


== Սյուժե ==
Դերձակ-նապաստակը մեծ սխալ է գործում։ Գարնանը նա վերցնում է իր հաճախորդների` զույգ ոչխարների և արջերի չափսերը։ Գալիք աշնանը խուզած ոչխարները նոր կոստյումները թափահարելով էին քայլում, իսկ արջերը չէին կարողանում երեխաների համար կարված տաբատները հագնել։
Նապաստակի համար լավ չէր լինի, եթե չփոխարիներ հագուստները. արջերին` ոչխարների, իսկ ոչխարներին` արջերի հագուստը տալով։


== Ֆիլմի վրա աշխատել են ==
Սցենարիստ` Ն. Կարինսկի
Ռեժիսորներ`
Վալենտինա Բրումբերգ
Զինաիդա Բրումբերգ
Նկարիչներ`
Լամիս Բրեդիս
Ֆաինա Եպիֆանովա
Բորիս Դյոժկին
Կ. Մալիշև
Մ. Զոտովա
Օպերատոր` Դ. Կարետնի
Կոմպոզիտոր` Միխայիլ Ստարոկադոմսկի
Հնչյունային օպերատոր` Ս. ՌենսկիԵրգերը Գեորգիյա Բերեզկոյի խոսքերով


== Տեխնիկական տվյալներ ==
Սև ու սպիտակ, ձայնային։


== Ծանոթագրություններ ==


== Արտաքին հղումներ ==
«Заяц портной» ՅուԹյուբում
Ֆավալե դի Մալվարո

Ֆավալե դի Մալվարո (իտալերեն՝ Favale di Malvaro), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 525 մարդ (2008 թվականի տվյալներով)։ Բնակչության խտությունը՝ 532 մարդ/կմ²։ Տարածքը՝ 17 կմ²։ Փոստային ինդեքս՝ 16040։ Հեռախոսային կոդ՝  +39 0185: Բնակավայրի հովանավորողն է հանդիսանում Սուրբ Մադոննա դել Ռոսարիոն։


== Ժողովրդագրություն ==
Բնակչության դինամիկա։


== Կոմունայի վարչակազմ ==
Հեռախոսահամար՝ 0185 975067
Էլեկտրոնային փոստ՝ info@favaledimalvaro.com


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Can You Hear Me

«Can You Hear Me» (հայ․՝ Դու ինձ լսո՞ւմ ես), իսպանացի փոփ երգիչ Էնրիկե Իգլեսիասի «Greatest Hits» ալբոմի հինգերորդ սինգլը, որը թողարկվել է 2008 թվականի հունիսի 27-ին «Interscope» լեյբլում։
Երգը դարձել է 2008 թվականի Եվրոպայի ֆուտբոլի առաջնության պաշտոնական հիմնը։


== Ընդհանուր տեղեկություններ ==
Երգը գրել է Էնրիկե Իգլեսիասը՝ Ֆրենկի Շտորմի ու Սթիվ Մորալեզի հետ միասին։ Ձայնագրության պրոդյուսերը Կարլոս Պաուկերն է։ Երգը ձայնագրվել է Մայամիի (Ֆլորիդա նահանգ) «Circle House Studios» ձայնագրման ստուդիայում։
Հիմնականում սինգլն արժանացել է բացասական արձագանքների, բայց հաջողություն է ունեցել եվրոպական շատ երկրներում։
Երգը պետք է դառնար Էնրիկե Իգլեսիասի «Greatest Hits» հավաքածուի երրորդ սինգլը Մեծ Բրիտանիայում, բայց այդպես էլ վաճառքի չի հանվել այնտեղ։
Այն մասին, որ երգը դառնալու է 2008 թվականի Եվրոպայի ֆուտբոլի առաջնության պաշտոնական հիմնը, հայտնի է դարձել մայիսի 20-ին։ Իգլեսիասը բնութագրվել է որպես կատարյալ մարդ այդ աշխատանքի համար. «Նա համաշխարհային կարգի աստղ է, նա հետաքրքրվում է ֆուտբոլով և ունի եվրոպական արմատներ»,- ասել է կոմերցիոն տնօրեն Ֆիլիպ Մերգրաֆը։ Իգլեսիասն ինքը խոստովանել է, որ երջանիկ է ընտրվելու համար. «Ես շատ ուրախ եմ, որ կարող եմ իմ ներդրումն ունենալ ֆուտբոլային փառատոնում Շվեյցարիայում, և ինձ համար մեծ պատիվ է ելույթ ունենալ առաջնության եզրափակչում»։
Էնրիկե Իգլեսիասն առաջին անգամ կենդանի կատարել է երգը 2008 թվականի ֆուտբոլի Եվրոպայի առաջնության եզրափակչի ժամանակ՝ 2008 թվականի հունիսի 29-ին։
Երգի տեսահոլովակը, որ նկարահանել է Փոլ Մինորը, ներառում է ֆուտբոլային հնարքների կադրեր։
«Can You Hear Me» երգը ներառվել է «Insomniac» ալբոմի վերահրատարակությունում, որ արվել է Ֆրանսիայի, Ռուսաստանի, Բելգիայի, Շվեյցարիայի Ավստրալիայի, Իտալիայի ու եվրոպական մի շարք այլ երկրների համար։


== Երգացանկ ==
CD-սինգլ«Can You Hear Me» (main version) — 3:44
«Can You Hear Me» (UEFA remix) — 5:54Մաքսի սինգլ«Can You Hear Me» (main version) — 3:44
«Can You Hear Me» (Moto Blanco radio mix) — 3:30
«Can You Hear Me» (Moto Blanco club mix) — 8:30
«Can You Hear Me» (Moto Blanco dub) — 8:00CD-սինգլ (ԱՄՆ)«Can You Hear Me» (main version) — 3:44
«Can You Hear Me» (Moto Blanco radio mix) — 3:30
«Can You Hear Me» (Moto Blanco club mix) — 8:30
«Can You Hear Me» (UEFA remix) — 5:54


== Հիթ-շքերթներ ==


== Ծանոթագրություններ ==
Ապուրե (նահանգ)

Ապուրե (իսպ.՝ Estado Apure), Վենեսուելայի 23 նահանգներից մեկը։ Նահանգը գտնվում է Վենեսուելայի հյուսիսարևմտյան հատվածում։
Նահանգի պաշտոնական լեզուն իսպաներենն է։ Տարածված կրոնը կաթոլիկ քրիստոնեությունը։
Նահանգի տարածքը կազմում է 76 500 կմ²։ Համարվում է Վենեսուելայի 3-րդ ամենամեծ նահանգը։ Բնակչությունը ըստ 2011 թվականի մարդահամարի տվյալների, կազմում է 459 025 մարդ։ Համարվում է 20-րդ ամենաշատ բնակչություն ունեցող նահանգը։
Բնակչության խտությունը՝ 6 մարդ/կմ²։


== Տես նաև ==
Վենեսուելայի վարչական բաժանում
Վենեսուելա


== Ծանոթագրություններ ==
Բոդբիսխև

Բոդբիսխև  (վրաց.՝ ბოდბისხევი), գյուղ Վրաստանում։ Գտնվում է Կախեթի մարզի Սիղնաղի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2665 մարդ։


== Տարածք ==
Կենտրոնի բարձրությունը 550 մետր է։


== Աղբյուրներ ==
Վրացական սովետական հանրագիտարան


== Ծանոթագրություններ ==
Ծիլքարի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Ծիլքար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 8 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Առեկ

Առեկ, Առեք, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Չանախչի գյուղի մոտակայքում, Վերին Քղիի շրջանում։
1909-ին ուներ 150 տուն՝ 1050 բնակիչներով, որոնք հիմնականում զբաղվում էին երկրագործությամբ։ Նրա մոտակայքում պահպանվել էին հին բնակավայրի ավերակներ, ինչպես նաև մի մեծ գերեզմանոց։ Աղեկի ճանապարհով կապված էր Քղի գյուղաքաղաքի հետ։ Գյուղն ավերվել է առաջին համաշխարհային պատերազմի տարիներին։ Բնակիչների մի մասը զոհվել է, մյուս մասը տարագրվել տարբեր երկրներ։
Տարածքն ընկուզաշատ էր։


== Ծանոթագրություններ ==
(973) Արալիա

(973) Արալիա (անգլ.՝ Aralia), աստերոիդ աստերոիդների գոտու արտաքին մասում։ Հայտնաբերվել է 1922 թվականի մարտի 18-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,211124 ա. մ., առավելագույնը մոտենում է 2,8543 ա. մ. հեռավորության վրա և հեռանում 3,568 ա. մ.։ Արեգակի շուրջ մեկ ամբողջական պտույտ է կատարում 2101,76 երկրային օրվա ընթացքում, իր ուղեծրով շարժվելով միջինում 0,171285 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(973) Արալիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (124001-124100)

Աստերոիդների ցանկ (123901-124000)  • Աստերոիդների ցանկ  • Աստերոիդների ցանկ (124101-124200)
 Աստերոիդների ցանկ (123901-124000)  • Աստերոիդների ցանկ  • Աստերոիդների ցանկ (124101-124200)
Թերզե

Թերզե, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հորաս Թատլ

Հորաս Պառնել Թատլ (դասական տառադարձմամբ՝ Հորացիուս Պառնել Թուտլ, անգլ.՝ Horace Parnell Tuttle, մարտի 17, 1837(1837-03-17), Newfield, Յորք շրջան, Մեն, ԱՄՆ - օգոստոսի 16, 1923(1923-08-16), Վաշինգտոն, Կոլումբիայի շրջան, ԱՄՆ), ամերիկացի աստղագետ։


== Կենսագրություն ==
1857 թվականին Թատլը սկսել է աշխատել Հարվարդի քոլեջի աստղադիտարանում, որպես օգնական։ Նա հայտնաբերել է մի քանի գիսաստղեր և հանդիսանում է 109P/Սվիֆթ-Թատլի (հանդիսանում է Պերսեիդներ ասուպային հոսքի աղբյուրը) և 55P/Թեմպլ-Թատլի (հանդիսանում է Լեոնիդներ ասուպային հոսքի աղբյուրը) գիսաստղերի համահայտնաբերողը։ Նրան օժանդակում էր Ասաֆ Հոլլը, ով հաշվարկում էր երկնային մարմինների ուղեծրերը։ Բացի այդ Թատլը հայտնաբերել է (66) Մայա և (73) Կլիտիա աստերոիդները։
1862 թ. նա թողեց Հարվարդը, որպեսզի 9 ամսով մասնակցի քաղաքացիական պատերազմում, որտեղ նա ծառայում էր որպես գանձապահ։ Հետագայում նա ծառայել է ԱՄՆ ռազմածովային ուժերում և մասնակցել է մի քանի աշխարհագրական ճանապարհորդությունների։
1884 թվականից նա շարունակել է աշխատել որպես աստղագետ և աշխատել է Միացյալ Նահանգների ռազմածովային աստղադիտարանում, Վաշինգտոնում։


== Հետաքրքիր փաստեր ==
Ի պատիվ Հորաս Թատլի անվանակոչվել է 1991 թվականի հոկտեմբերի 31-ին Սեյձի Ուեդայի և Հիրոսի Կանեդայի կողմից հայտնաբերված (5036) Թատլ աստերոիդը։


== Ծանոթագրություններ ==
Աղուզում

Աղուզում, գյուղ Արևելյան Հայաստանում, Կարսի մարզի Կարսի գավառում, Կարս գետի ձախ ափին, արգավանդ հարթավայրում։
XX դարի սկզբներին ուներ շուրջ 320 հայ բնակիչ, որոնք զբաղվում էին երկրագործությամբ ու անասնապահությամբ։ Գյուղում կար եկեղեցի և դպրոց։ Աղուզումի հայկական թաղն ավերվել է 1920 թվականին տեղի ունեցած հայ-թուրքական պատերազմի ժամանակ։ Բնակիչների մեծ մասը ապաստան գտել Հայաստանում։
Օտեպյաե (քաղաք, Էստոնիա)

Անվան այլ կիրառումների համար տե՛ս՝ ՕտեպյաեՕտեպյաե (էստ․՝ Otepää), քաղաք Էստոնիայի Վալգամաա նահանգի Օտեպյաե շրջանում։
2011 թվականի տվյալներով քաղաքում բնակվում էր 1953 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Մայրահավ

Մայրահավ կամ ընկուզահավ (լատ.՝ Nucifraga caryocatactes) ագռավների ընտանիքին պատկանող թռչուն(Corvidae):


== Արտաքին տեսք ==
Ոչ մեծ թռչուն, արջնագռավից ավելի փոքր և ավելի բարակ ու երկար կտուցով ։ Մայրահավի մարմնի երկարությունը 30 սանտիմետր է, պոչը `11 սանտիմետր։ Քաշը՝ 125-190 գրամ։ Նրա գունավորումը մուգ շագանակագույն է՝ սպիտակ կետերով, որոնք միայն գլխի վերին մասում են։ Պոչի վերջում կա պայծառ երիզ։ Էգը արուից փոքր-ինչ տարբերվում է, նա փոքր-ինչ թեթև է, իսկ սպիտակ բծերն այնքան էլ կտրուկ չեն սահմանափակվում։


== Տարածվածություն ==
Տարածված է Եվրոպայի և Ասիայի տայգայի անտառներում, Սկանդինավիայից և Ալպերից մինչև Կամչատկայում, Կուրիլյան կղզիներում, Պրիմորյեում, Ճապոնիայում և Չինաստանում։ Մայրահավը Սիբիրում եղևնու (սիբիրյան սոճին) միակ զանգվածային բնակիչն է։ Մայրահավը կապված է ցամաքի և նույնիսկ անբեռ լինելու հետ, առանց ընկույզի բեռի, հազվադեպ է ձգտում հաղթահարել ջրային պատնեշները ավելի քան 3 կմ լայնությունից։ Այն մտնում է կղզիներ և լինում է թայֆունների, փոթորիկների շրջակայքում։ Սիմուշիրի մայրահավը իրեն ձագերին կերակրում է սոսենու սերմերով։


== Սնուցում ==
Դրանք հիմնականում սնվում են հասած սոճին, ընկույզը, բացի այդ սնվում են նաև կաղնիների, հաճարենիների, եղևնիների և սոճիների սերմերով, հատապտուղներով, փոքր ողնաշարավորներով և միջատներով։ Թռչունն իր անունը ստացել է այն փաստի պատճառով, որ սնվում է հիմնականում ընկույզով։


== Բուծում ==
Այս թռչունները բնադրում են առավել խիտ և անհասանելի անտառներում, ապրիլ կամ մարտ ամիսներին էգը իր տակ դնում է կանաչ գույնի 3-4 երկարավուն ձու։ Միայն էգն է թուխս նստում, մինչդեռ արուն հայտհաթում է սնունդը։


== Ծանոթագրություններ ==


== Պատկերասրահ ==

		
		
		
		
		
		
		
		
		
		
		
		
		
		
		
		
		


== Գրականություն ==
Альфред Брем Кедровка // Жизнь Животных. — М.: Эксмо, 2009. — С. 320. — 960 с. — 51 000 экз. — ISBN 978-5-699-39094-6


== Արտաքին հղումներ ==
Позвоночные животные России: Кедровка Archived 2014-11-11 at the Wayback Machine.
Памятник кедровке в Томске
Չադի ազգային թանգարան

Չադի ազգային թանգարան (ֆր.՝ Musée National du Tchad), Չադի ազգային թանգարանն է։ Այն տեղակայված է մայրաքաղաք Նջամենայում, Նջամենայի Քեպինսկի հյուրանոցի մոտակայքում։ Թանգարանը հիմնադրվել է 1962 թվականի հոկտեմբերի 6-ին, ժամանակավոր մասնաշենքում, Չադի ազգային թանգարան, Ֆորթ Լամի անունով, որն արտացոլել է Չադի մայրաքաղաքի նախկին գաղութային անվանումը։ 1964 թվականին այն տեղափոխվել է քաղաքապետարանի նախկին շենք, Անկախության պալատի մոտ։ 
Հիմնադրման ժամանակ այն ուներ նախապատմության, պրոտոպատմության, արխիվների, ժողովրդական արվեստների, ձեռագործության և ավանդույթների համար չորս սենյակներ։ 
Նախապատմական սենյակն առնվազն 1965 թվականին արդեն ներառել է իրեր` կապված Օլդուվայան մշակույթի հետ, այդ թվում` նյութեր Ամգամա քարայրից, հինքարեադարյան գործիքներ, բռնակի վրա անց ունեցող կացիններ, ստորերկրյա ջրաղացի քարեր, կվարց և օբսիդիանե նետեր։ Թանգարանը մի ժամանակ պարունակում էր որսորդական տեսարանի ամբողջական վերարտադրություն օքրայով, մ.թ.ա. առաջին հազարամյակից։ Այդ հավաքածուն ներառում է նաև թրծած աղյուսներ, որոնք ինչ-որ չափով բնորոշ են Բուլալա և Բաբալիա ցեղերին։ 
Այս իրերը հայտնաբերվել են Բոթա-Կաբիրա սրբավայրում, այդ թվում` մարդկային դիմակներ, բրոնզե իրեր և ոսկրե գործիքներ։ Այդ արվեստի գործերից շատերը կորել են երկրի անկայունության պատճառով։ Այն ունի երաժշտական գործիքների կարևոր հավաքածու։


== Ծանոթագրություններ ==
Լի Դոնգ Ուկ

Լի Դոնգ Ուկ (նոյեմբերի 6, 1981(1981-11-06), Սեուլ, Հարավային Կորեա), հարավկորեացի դերասան։ Նա ավելի հայտնի է «Իմ աղջիկը» (2005), «Կնոջ բյուրը» (2011), «Հյուրանոցի թագավորը» (2014) և «Պահապան։ Միայնակ և Մեծ Աստվածը» (2016-2017) դորամաներում իր ունեցած գլխավոր դերերի շնորհիվ։


== Կարիերա ==
Լի Դոնգ Ուկը իր դերասանական առաջնաելույթը կատարել է 1999 թվականին, և շարունակել է հայտնվել մի շարք հեռուստասերիալներում, մինչ «Իմ աղջիկը» ռոմանտիկ կատակերգական հեռուստասերիալում նկարահանվելը, որը նրան մեծ ճանաչում բերեց։ Դրամատիկ սերիալը իր թողարկման ժամանակ դարձավ հիթ ինչպես երկրում, այնպես էլ ամբողջ Ասիայում, դարձնելով Լիին կորեական ալիքի աստղ։ Այդ օրվանից նա նկարահանվել է «La Dolce Vita» (2008) հեռուստասերիալում, «Գործընկեր» (2009) դատական դրամայում,  «Կնոջ բույրը» (2011) մելոդրամայում, «Վայրի ռոմանտիկա» (2012) հեռուստասերիալում,«The Fugitive of Joseon» (2013) պատմական թրիլերում, և վրեժի մասին պատմող «Հյուրանոցի թագավորը» (2014) դրամայում։
2011 թվականի նոյեմբերին, Լին պայմանագիր է ստորագրել King Kong Entertainment տաղանդավոր գործակալության հետ, որը ղեկավարում է նաև այլ դերասանների, որոնցիցեն՝  Լի Քվանգ Սուն, Պակ Մին Յանգը, Լի Չունգ Ան և Կիմ Սուն Ան։
2011 թվականի ապրիլից մինչև 2013 թվականի հունվարը Լին և կատակերգու դերասան Շին Դոնգ Յուպը զբաղեցրել են հաղորդավարների դերը «Strong Heart» հեռուստահաղորդումում։ Լին նաև միացել է «Roommate» ռեալիթի շոուին, որը ցուցադրվել է 2014 թվականից մինչև 2015 թվականը։
2016 թվականից մինչ 2017 թվականը, Լին նկարահանվել է Գոնգ Յուի հետ, Կիմ Յուն Սուկի ֆանտաստիկա և ռոմանտիկա ժանրում նկարահանված «Պահապան։ Միայնակ և Մեծ Աստվածը» դրամայի գլխավոր դերում։ Դրաման դարձել է հիթ, և նրա հաջողության հետ մեկտեղ, օգնել է Լիի դերասանական կարիերայի վերածնունդին։


== Ֆիլմագրություն ==


=== Հեռուստասերիալներ ===


=== Ֆիլմեր ===


=== Տարբեր շոուներ ===


=== Երաժշտական տեսահոլովակներ ===


== Մրցանակաբաշխություններ և անվանակարգեր ==


== Ծանոթագրություններ ==


== Արտաքին հղումներ ==
Լի Դոնգ Ուկ Ինստագրամում
Lee Dong-wook Archived 2014-11-29 at the Wayback Machine. at King Kong Entertainment (կոր.)
Lee Dong-wook Fan Cafe at Daum (կոր.)
Lee Dong-wook Internet Movie Database կայքում
Մոսկվայի մոլորակադիտարան

Մոսկվայի մոլորակադիտարան (ռուս.՝ Моско́вский планета́рий), Ռուսաստանի ամենահին մոլորակադիտարանը և աշխարհի խոշորագույններից մեկը։ Գտնվում է Մոսկվայում՝ գազանանոցի նոր տարածքի մոտ։ Կառուցվել է 1927-1929 թվականներին ճարտարապետ Միխայիլ Բարշչի, Միխայիլ Սինյավսկու և ինժեներ Գրիգորի Զունդբլատի նախագծով։ Մոսկվայի մոլորակադիտարանի բացման պահին այն եղել է առաջինը երկրում և 13-րդը Եվրոպայում։ Մոլորակադիտարանի հիմնական ուղղվածությունն է բնականագիտական գիտելիքների հանրամատչելիացումը։ Համալիրի տարածքում է գտնվում նաև դիտարան, որտեղից կարելի է բազմաթիվ տիեզերական օբյեկտների հետևել։


== Արտաքին հղումներ ==
Պաշտոնական կայքը
Մոսկվայի մոլորակադիտարանի պատմությունը մինչև 2003 թվականը Archived 2007-05-15 at the Wayback Machine.
Մոսկվայի մոլորակադիտարանի վերակառուցումը Archived 2010-12-27 at the Wayback Machine.
Այգեստանի պատմության և մշակույթի անշարժ հուշարձանների ցանկ (Արարատի մարզ)

Անվան այլ կիրառումների համար տե՛ս՝ Այգեստանի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արարատի մարզի Այգեստան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Je Suis Malade (երգ)

Je Suis Malade (հայերեն՝ Ես հիվանդ եմ), երգը ստեղծվել է 1973 թվականին։ Խոսքերի հեղինակն է Սերժ Լաման, երաշտությանը՝ Ալիս Դոնան։


== Երգի պատմությունը ==
1973 թվականին ֆրանսիական երգիչ Սերժ Լաման գրում է երգի խոսքերը իր սիրելի աղջկա հիշատակին, որը մահացել էր։ Ալիս Դոնան խոսքերի համար գրում է երաժշտություն։
Երգն առաջին անգամ կատարում է լեգենդար Դալիդան և ունենում է մեծ հաջողություն։ Երգը կատարել են նաև հեղինակները՝ Սերժ Լաման և Ալիս Դոնան։ Հետագայում երգը կատարում է նաև ֆրանսիացի երգչուհի Լառա Ֆաբիանը։


== Կատարողներ ==
Երգի առաջին կատարողն է իտալական ծագմամբ հայտնի ֆրանսիական երգչուհի Դալիդան։ Կարելի է ասել, որ Je Suis Malade-ն նրա ամենահայտնի երգն է։ Դալիդան բեմում այս երգը միշտ կատարում էր մեծ ցավով, քանի որ նրա հետ կատարվել էր հենց այն, ինչ նկարագրված է երգում։ 1987 թվականին Փարիզի հռչակավոր Օլիմպիա համերգասրահում իր համերգի ժամանակ Դալիդան չկարողացավ զսպել իրեն և ուղղակի ողբալով կատարեց երգը։
Դալիդայի կյանքում մեծ նշանակություն ուներ այս երգը։ Նրա ծանոթները պատմում են, որ 1987 թվականի ինքնասպանությունից առաջ, տևական ժամանակ Դալիդայի մտքում անընդհատ միայն այս երգն էր։
1995 թվականին Սերժ Լամայի մեծ աջակցությամբ երգը կատարում է նաև Լառա Ֆաբիանը։ Նրա շնորհիվ երգը դարձավ հայտնի ամբողջ աշխարհում։ Դրա պատճառով հաճախ նրան շփոթում են օրիգինալ կատարողի հետ։


== Ծանոթագրություններ ==
Վլադիմիր Օպել

Օպել Վլադիմիր Անդրեևիչ (ռուս.՝ Влади́мир Андре́евич О́ппель, դեկտեմբերի 11 (23), 1872, Սանկտ Պետերբուրգ, Ռուսական կայսրություն - հոկտեմբերի 7, 1932(1932-10-07), Լենինգրադ, ՌԽՖՍՀ, ԽՍՀՄ), խորհրդային վիրաբույժ, պրոֆեսոր (1908), խորհրդային վիրաբյուժ․ ներզատաբանության և ռազմադաշտային վիրաբյուժ, հիմնադիրներից։ 1896 թվականին ավարտել է ռազմաբժշկական ակադեմիան։ Աշխատել է Ռ․ Վիրխովի և Ի․ Մեչնիկովի լաբորատորիաներում։ 1908 թվականից ղեկավարել է ռազմաբժշկական ակադեմիայի վիրաբյուժ․ ախտաբանության և թերապիայի (1917 թվակականից՝ ընդհանուր վիրաբուժական ամբիոնը, 1918 թվականից՝ նույնի վիրաբուժական կլինիկան, միաժամանակ (1919–1927)՝ ռադիոռենտգենաբանության (այժմ՝ ռենտգենռադիոլոգիական կենտրոնի ԳՀԻ) ինստիտուտի վիրաբուժական բաժանմունքը։ 1927 թվականից եղել է Մոսկվայի Ի․ Մեչնիկովի անվան հիվանդանոցի տնօրեն, 1931 թվականից՝ ԽՍՀՄ ռազմաբժշկական ակադեմիայի ռազմադաշտային վիրաբուժության ամբիոնի վարիչ։ Մշակել է ռազմադաշտում վիրավորների փուլային բուժման, անհապաղ վիրաբուժական օգնության կազմակերպման ուսմունքը։ Նա առաջինն է կատարել կերակրափողի պարանոցային բաժնի մասնահատումը քաղցկեղի ժամանակ, առաջարկել է որոշ վիրահատությունների ձևափոխություններ։ Օպելը ռազմաբժշկական ակադեմիայի պրեզիդենտն էր (1917), Ն․ Պիրոգովի անվան վիրաբույժների ընկերության նախագահը (Լենինգրադ), վիրաբույժների ռուս, ընկերության (Մոսկվա) պատվական անդամ, Անգլիայի թագավորական բժշկավիրաբուժական ընկերության պատվական անդամ։
Գվարդեյսկոե (քաղաքատիպ ավան, Դնեպրոպետրովսկի մարզ)

Անվան այլ կիրառումների համար տե՛ս՝ ԳվարդեյսկոեԳվարդեյսկոե (ուկրաիներեն՝ Гвардійське), քաղաքատիպ ավան Ուկրաինայի Դնեպրոպետրովսկի մարզի Նովոմոսկովսկի շրջանում։ Հիմնադրվել է 1957 թվականին։
2001 թվականի տվյալներով Գվարդեյսկոե քաղաքատիպ ավանում բնակվում էր 5 199 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Whatever It Takes

"Whatever It Takes", ամերիկյան Imagine Dragons ռոք խմբի երգն է։ Այն թողարկվել է 2017 թվականի մայիսի 8-ին Kidinakorner-ի և Interscope֊ի միջոցով։ Այն ավելի ուշ՝ 2017 թվականի հոկտեմբերին դարձել է խմբի երրորդ ստուդիական ձայնասկավառակ՝ Evolve֊ի սինգլը։ Այն նաև Battleground֊ի WWE's PPV֊ի պաշտոնական երգն է։ Երգը 2018 թվականի փետրվարի 13-ին ուղարկվեց Միացյալ Նահանգների contemporary hit radio֊ին
։
Երգի անունը և Evolve  ձայնասկավառակի թողարկման օրը հայտարարված էր 2017 թվականի մայիսի 9֊ը
։
2017 թվականի հոկտեմբերին նրանք հանդես եկան իրենց երգով Late Night with Seth Meyers֊ում
։
2018 թվականի փետրվարին Imagine Dragons֊ը խնդրեց Conservative Political Action Conference-ին չօգտագործել այդ երգը իրենց էջում։


== Տեսահոլովակ ==
Երգի տեսահոլովակը թողարկվել է 2017 թվականի հոկտեմբերի 12֊ին։ Այն նկարահանված էր Մէթ Իսթոնի և Աերոն Հիմսի կողմից։ Իսթոնը նախկինում ևս համագործակցել է Imagine Dragons֊ի հետ՝ նկարահանելով նրանց "On Top of the World", "Roots", և "Believer" երգերի տեսահոլովակները։ Տեսահոլովակի սկզբում գլխավոր երգիչ՝ Դեն Ռեյնոլդսը, լողում է ջրով լցված սենյակում։ Անցում է կատարվում հաջորդ տեսարանին, որտեղ Ռեյնոլդսը և խումբը նվագում են նույն սենյակում, սակայն այստեղ սենյակը լցված չէ ջրով։ Երբ նրանք ներկայացնում են երգի կրկներգը, տանիքը քանդվում է և սկսում է անձրև գալ։ Երգի ընթացքում անձրևը շարունակվում է և սենյակը ամբողջովին լցվում է ջրով։ Չնայած դրան խումբը շարունակում է նվագել։ Երբ Ռեյնոլդսը երգում է, առարկաները նետվում են այս ու այն կողմ։ Մինչ վերջին կրկներգի ավարտը, ցույց է տրվում, թե ինչպես է խումբը անշունչ լողում ջրում։ Երբ նրանք նորից  սկսում են երգը, բեմը ամբողջովին փոխվում է, սենյակը լցվում է ոչ թե ջրով այլ պատվում է կրակով։ Երբ երգն ավարտվում է, ամեն ինչ ծածկվում է կրակով և երաժշտությունը դադարում է։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
ﻁ (տա)

Տա (արաբ․՝ ﻁ‎‎), արաբական այբուբենի 16-րդ տառը։ Արտասանվում է որպես կոպիտ «Տ»։


== ﻁ տառի միացումը ==


== Տես նաև ==
Արաբերեն
Արաբերենի այբուբեն